Maltupis
Maltupis – upelis Lietuvoje, Šalčininkų rajone; Šalčios kairysis intakas (Merkio baseinas). Prasideda laukuose prie Mankevičių kaimo. Teka į šiaurės vakarus pro Pabarę, tada – pro Šalčios–Tetėnų miškus. Įteka į Šalčią 20,5 km nuo jos žiočių, šalia Nevainionių. Intakas – Kubanka (kairysis). Aukštupio vaga ištiesinta, tolimesnė – vingiuota. Ties Pabare sudarytas Pabarės tvenkinys. Kaimai prie Maltupio: Žalabiškės, Jacionys, Pabarė, Kubonys, Kukiškės, Nevainionys. Seniau dar vadinta Kukavka (lenk. Kukawka).